Die Dolfyntjie | LekkeSlaap
Die Dolfyntjie: Hooffoto's
Adres: Essenhoutlaan 86, Hartenbos Heuwels, Mosselbaai, 6520, Wes-Kaap
Die Dolfyntjie is 'n klein juweel ? 'n bekostigbare selfsorgeenheid waar gaste soggens die voëls in die bome sal hoor baljaar. Hartenbos Heuwels is naby hooftoegangsroetes en die N2. Die Dolfyntjie is in 'n rustige area op die prentjiemooi Tuinroete tussen Kaapstad en Gqeberha (Port Elizabeth). Die perseel is sowat 2,2 km van die hoofstrand af en is dus nie reg op die see nie, maar maklik toeganklik.
Die woonstel bied slaapplek aan 2 gaste. Die slaapkamer het matte, 'n dubbelbed, kaste van muur tot muur met 'n ingeboude spieëlkas. Daar is 'n slaapbank in die oopplan-leefarea. Die leefarea en slaapkamer het plafonwaaiers.
Die leefarea het ook 'n platskerm-TV met SABC 1, 2, 3 en eTV en die Easy View-pakket. Kaarte en dominoes is beskikbaar.
Daar is 'n oopplan-kombuis wat volledig met 'n tweeplaatstoof, oond, mikrogolfoond, yskas-vrieskas, tafel en bankies toegerus is. Daar is voldoende breek- en messegoed, snyplanke, elektriese klitser en ander kombuis toebehore vir 2 gaste.
Die woonstel het 'n badkamer met 'n stort, wasbak met kassie onder en 'n spieël bo dit en 'n toilet. Let asb. dat handdoeke nie voorsien word nie.
Die eenheid het 'n privaat ingang, apart van die hoofhuis waar die eienaar woon. Parkeerplek is op die perseel beskikbaar. 'n Toesluitmotorhuis is op versoek teen R10 per dag beskikbaar.
Daar is 'n buitewasbak om swemklere te spoel en 'n wasgoedlyn. Weens die droogte versoek ons dat water asb. spaarsamig gebruik word. Waterbeperking is reeds vanaf November 2019 van krag. 'n Buitebraai is beskikbaar.
Daar is verskeie doendinge vir die hele gesin soos swem in die see. By die waterfront is daar 'n warmwaterswembad, oop swembad, putt-putt-bane en restaurante. Vanaf Mosselbaai-hawe word diepseehengel, bootvaarte en haaihokduik bedryf.
Daar is ook ander doendinge soos verskeie wildplase, natuurritte, die Redberry Farm naby George en verskeie gholfbane in die area. Gaste kan ook na Wildernis ry en die Kaart van Afrika besoek. Bespreek doendinge soos vierwielmotorfietsritte, verfbal, kajak en tandem-valskermsweef gedurende Desember. Of gaan probeer sandplank op die langste duin in Suid-Afrika, The Dragon. Die Kangogrotte in Oudtshoorn is ook 'n gewilde doending.
'n Bespreking by Die Dolfyntjie sluit in:
4.8 uit 5van 91 resensies vir Die Dolfyntjie
Essenhoutlaan 86, Hartenbos Heuwels, Mosselbaai, 6520, Wes-Kaap
Gaste dink Die Dolfyntjie het 'n uitstekende ligging
https://travelground.imgix.net/AAEAAQAAAAAAAAAAAAAAQGi9L4xMg9UjVaQX8Rrrq1vUiqkVvjBecULBnwiZ2zzCJMtMah?w=1440&h=960&fit=crop&auto=format Vanaf R400 per nag (plek vir 2) 91 5 1 5 86 Essenhout Avenue Hartenbos Heuwels 6520 Wes-Kaap 086 999 0018 14:00-20:00 10:00 -34.122450022208 22.103625833988